Sorika ontvang erekleure aan die us | Algemeen | W Rauch | News | Hoërskool Framesby, Afrikaans, Port Elizabeth
All Months 2019-05 2019-04 2019-03 2019-02 2019-01 2018-11 2018-09 2018-08 2018-07 2018-06 2018-05 2018-04 2018-03 2018-02 2018-01 2017-10
Sorika ontvang erekleure aan die us
August 27, 2018 | BY W Rauch
Die Universiteit van Stellenbosch ken jaarliks erekleure toe aan studente wat uitsonderlk presteer. Hierdeur word erkenning verleen aan studente wat op akademiese-, sport- of kulturele gebied hulself op ‘n besondere wyse onderskei het. Hierdie toekennings is die hoogste toekennings wat deur die universiteit gemaak word en is net ‘n handjievol student beskore.
Ons is ongelooflik trots dat ons hoofdogter van 2012, Sorika Tait, onlangs hierdie besondere eer te beurt geval het. Sorika was op skool een van ons top akademiese presteerders. Sy studeer sedert 2013 medies aan die Universiteit van Stellenbosch en is tans in haar finale jaar.
Die toekenning wat aan Sorika gemaak is, is gebaseer op haar akademiese prestasie die afgelope vier jaar. Die eerste jaar van studie word nie hiervoor in ag geneem nie, en vanaf haar tweede tot vyfde jaar het Sorika elke jaar cum laude geslaag. Om ‘n uitdagende kursus soos medies jaarliks met onderskeiding te slaag is ‘n besondere prestasie.
Sorika het met hierdie prestasie voortgebou op die uitstekende prestasies wat ons oud-leerders reeds aan die US behaal het. Framesby is ongelooflik trots!